open-index/open-wikipedia-markdown huggingface dataset:
Bonneville (Marskrater)

De **Bonneville-Krater** ass en Aschlagskrater um Planéit Mars mat 200 m am Duerchmiesser. Hie läit am 150&nbsp;km grousse Krater Gusev.

De Bonneville gouf am Joer 2004 vum Spiritrover ugefuer, woubäi eenzegaarteg Biller op d'Äerd geschéckt goufen. D'Wëssenschaftler hate gehofft, datt dëse Marskrater déif genuch wier, fir Grondgestengs ze fannen. Leider gouf déi Hoffnung mat den éischte Biller vum Krater zerschloen. De Krater hat weider näischt anescht opweises wéi déi selwecht Steng, déi och baussenzeg vum Krater leien. Sou gouf de Rover Spirit no Osten op d'Columbia-Hills weiderbeweegt. Déi Plaz wou de Spirit seng Stellung beim Krater bezunn hat, gouf als *The Hole Point* bezeechent.

Op der Iwwersiichtsfoto sinn d'Positioune vum Rover Spirit, sengem Lander, de Fallschierm, d'Hëtztschëld (Heat Shield Impact), d'hënnescht Hëtztschëld (Backshell) an der hannerloossener Spuer (Track) markéiert.

De Rover huet vis-à-vis vu senger Positioun um Bonneville d'Hëtzschëld fotograféiert, dat d'Landesond no hirem Antrëtt an d'Marsatmosphär ofgesprengt hat. Dat hellt wäiss-blot Liichte vum Schëld stécht an der komplett orange-rouder Ëmgéigend besonnesch eraus.

De Krater ass nom Lake Bonneville genannt, e prehistoresche Séi am US-Bundesstaat Utah. Vill Krateren an der Ëmgéigend vum Bonneville goufen och no verschiddene Gewässer genannt. Sou leie nërdlech vun him *Vanda* (~100 m, no engem äisbedeckte Séi an der Antarktis), *Baikal* (~100 m, nom Baikalséi a Russland), *Turkana* (~150 m, nom Turkana-Séi am Ostafrikanesche Gruef) an *Huron* (~200 m, nom Huronséi an Nordamerika) a westlech vun him *Missoula* (nom Gletscherséi Lake Missoula an de Rocky Mountains) an *Lahontan* (nom prehistoresche Lake Lahontan, deen a Kalifornien an am Nevada louch), déi béid lescht goufe vum Spirit besicht.

D'Bezeechnung vum Krater ass bis elo nach net vun der I.A.U. bestätegt ginn.

## Panorama

## Kuckt och
Ma'adim Vallis

De **Ma'adim Vallis** ass ee vun de gréisste Canyonen um Planéit Mars a mat 700 Kilometer Längt bedeitend vill méi laang wéi de Grand Canyon. Hien huet eng Breet vun 20 Kilometer an eng Déift vun 2&nbsp;km. De Canyon leeft vun enger südlecher Flaachlandregioun aus, no Norden a geet do an de Krater Gusev no beim Equator.

De Ma'adim Vallis war warscheinlech vu fléissendem Waasser an der fréier Marsgeschicht bedeckt.

Ma'adim (מאדים) ass den hebräeschen Numm vum Mars.

## Kuckt och
René Wheeler

De **René Wheeler**, gebuer als *René Alfred Wheeler* den 8. Februar 1912 zu Paräis, a gestuerwen den 11. Dezember 2000 zu Equemauville, war e franséische Schauspiller, Dréibuchauteur a Filmregisseur.

## Filmographie
### als Schauspiller
* 1936: *Moutonnet* vum René Sti
### als Dréibuchauteur
* 1937: *[[L'innocent (Film 1937)|L'innocent]]* vum Maurice Cammage
* 1939: *La famille Duraton* vum Christian Stengel
* 1942: *Une étoile au soleil* vum André Zwoboda
* 1945: *La cage aux rossignols* vum Jean Dréville
* 1945: *Nuit d'alert* vum Léon Mathot
* 1947: *Les amants du pont Saint-Jean* vum Henri Decoin
* 1948: *[[La vie en rose (Film 1948)|La vie en rose]]*, vum Jean Faurez
* 1949: *[[Jour de fête]]* vum Jacques Tati
* 1951: *Minuit quai de Bercy* vum Christian Stengel
* 1952: *[[Les sept péchés capitaux (Film 1952)|Les sept péchés capitaux]]* vum Yves Allégret, Claude Autant-Lara, Eduardo De Filippo, Jean Dréville, Georges Lacombe, Carlo Rim a Roberto Rossellini	 
* 1952: *[[Fanfan la Tulipe (Film, 1952)|Fanfan la Tulipe]]* vum Christian-Jaque
* 1955: *[[Du rififi chez les hommes]]* vum Jules Dassin
* 1956: *[[Pardonnez nos offenses (Film)|Pardonnez nos offenses]]* vum Robert Hossein
* 1956: *[[Les aventures de Till l'espiègle]]* vum Gérard Philipe a Joris Ivens
* 1959: *L'ambitieuse* vum Yves Allégret
* 1965: *Journal d'une femme en blanc* de Claude Autant-Lara
* 1970: *Paix sur les champs* de Jacques Boigelot

### als Regisseur
* 1950: *Premières Armes*
* 1954: *Châteaux en Espagne*
* 1960: *Vèrs l'extase*
* 1968: *L'Éventail de Séville* (TV-Serie)

## Um Spaweck
Columbia Hills (Mars)

D**'Columbia Hills** sinn e flaachen, ongeféier 5&nbsp;km laangen a bis zu 3&nbsp;km breede Biergzuch um Planéit Mars. E läit am grousse Krater Gusev. D'Columbia Hills goufe vun der Landesond Spirit entdeckt, déi 2004 am Krater erfollegräich gelant war.

## Numm
Fir d'éischt goufen d'Bierger als *East Hill Complex* bezeechent. Awer schonn e puer Deeg méi spéit goufe si nom Space Shuttle Columbia deen dat Joer virdru verongléckt war, a *Columbia Hills* ëmbenannt, woubäi siwen eenzel Biergkoppen no de verstuerwenen Astronaute genannt goufen.

## Bierger
Vun Norden no Süden:

* Anderson Hill – genannt nom Michael P. Anderson
* Brown Hill – genannt nom David M. Brown
* Chawla Hill – genannt nom Kalpana Chawla
* Clark Hill – genannt nom Laurel B. Clark
* Husband Hill – genannt nom Rick D. Husband
* McCool Hill – genannt nom William C. McCool
* Ramon Hill – genannt nom Ilan Ramon

Besonnesch bekannt an erfuerscht gouf den Husband Hill. De Spirit war do a 400 Marsdeeg) eropgefuer. En hat den Opstig bei engem Hiwwelvirspronk ugefaangen, dee West Spuer gedeeft gouf. Uschléissend ass hien dunn iwwer d'Flank a Richtung Norde gefuer a koum an d'Tennessee Valley. Do konnt e klenge Bléck op d'Land hanner de Bierger geworf ginn. Duerno ass de Spirit laanscht e Grat bis op d'Spëtz gefuer. De Bierg ass ronn 100 bis 120 Meter méi héich wéi den Terrain ronderëm. Ufanks gouf den Husband Hill fir de gréisste vun de Columbia Hills gehalen. Genee Miessungen hunn awer erginn, datt de südleche McCool Hill e puer Meter méi héich ass.

Wärend dem Opstig hat sech e schéine Bléck iwwer de ganze Gusev-Krater erginn an et goufe vill Panoramafotoe gemaach. Wéi de Rover nees a südlecher Richtung de Bierg erofgefuer ass, huet hien eng Plaz erfuerscht, déi op Satellittebiller nëmmen als grousse schwaarze Fleck um Hang vum Husband Hill ze gesi war. Dat ass en Dünefeld, dat *El Dorado* gedeeft gouf. De Spirit fiert am Ament duerch e klengen Dall tëscht dem Husband Hill an dem McCool Hill. Do erfuerscht en eng geologesch Besonneschheet, d'Home Plate, eng Gestengsplack vun 100&nbsp;m Duerchmiesser.

De Spirit hat 2006/2007 um Hank vum McCool Hill iwwerwantert. D'Hankschréi hat et de Solarpanéilen erméiglecht, wärend dem Marswanter e gënschtegen Afallswénkel zu der Sonn ze kréien déi am Wanter ganz niddreg steet.

## Kuckt och

## Um Spaweck
Verkéiershiwäisschëld

E **Verkéiershiwäisschëld** ass e Verkéiersschëld dat de Chaufferen entweeder eng Richtung ugëtt fir en Zil z'erreechen, s'op eppes opmierksam mécht oder hinne soss eng Hëllef gëtt.

## Zu Lëtzebuerg
Am Texte coordonné vum Lëtzebuerger Code de la Route, deen am Arrêté grand-ducal vum 23. November 1955 festgehale gouf, an duerno e puermol geännert gouf, sinn d'Hiwäisschëlter am Kapitel V *Voie publique*, an der Sektioun IV *De la signalisation routière* am *Artikel 107*, ënner der Rubrik *V. SIGNAUX D'INDICATION* follgendermoosse beschriwwen:

### Lëscht vun de Verkéiershiwäisschëlter

### Technesch Donnéeën
D'Hiwäisschëlter si prinzipiell rechteckeg; verschiddener hunn eng spatz Säit, a Form vun engem Fäil. Ofhängeg vum Schëld ass den Hannergrond vun den Hiwäisschëlter entweeder blo, giel, gréng oder wäiss.

Op de Weeweiser op der normaler Strooss sinn d'Nimm vun den Uertschafte mat grousse Buschtawe geschriwwen; op de grousse Stroossen ass just den éischte Buschtaf vun der Uertschaft grouss, déi aner kleng.

## Kuckt och
* Verkéiersschëlter aus dem lëtzebuergesche Code de la Route

## Um Spaweck
Medley Jukebox

**Medley Jukebox** war eng lëtzebuergesch Rockband.

## Bandgeschicht

D'Grupp ass aus der Band Myein ervirgaang, déi sech am Summer 2004 opgeléist huet. Ouni Sänger hunn den Andrea Fiorucci, de José Dos Santos an den Hugo Jaeger 2005 Medley Jukebox gegrënnt an am selwechte Joer mam Charel Stolz den instrumentalen Album *Tinki Winki Was a Pornstar* erausbruecht.

2006 ass de Sänger Steve Birtz derbäikomm, mat deem den zweeten Album *Francis 4 Coppola* opgeholl gouf. En ass 2007 an Däitschland erauskomm. Zu Lëtzebuerg hat den Album seng Releaseparty den 11. Mee 2008 zu Tënten um Food for Your Senses, éier d'Grupp Concerten an der Groussregioun gespillt huet. Duerno sinn de Bassist Guido Zanchi an de Keyboarder Tom Goedert an d'Band komm.

De 14. Mee 2010 huet Medley Jukebox de Release vum Konzeptalbum *The Art of Letting Go* am Melusina gefeiert. Am Summer 2010 huet d'Band um Netrock-Festival deelgeholl, dee vun der Brasserie Diekirch a vun der Rockhal organiséiert gouf. Si hu 15 Minutte live iwwer Internet gespillt an de Jurypräis gewonnen a kruten d'Méiglechkeet, eng EP mat véier Lidder gratis am Studio vun der Rockhal opzehuelen.

De 17. Juni 2011 ass déi EP mam Titel *Doll Orchestra* erauskomm. D'Grupp huet se op hire Concerte verdeelt an se gratis zum Eroflueden op de Site Bandcamp gestallt. Fir d'Singleauskopplung *Cannonball* huet de Regisseur Max Hochmuth e Museksvideo mat der Band gedréint.

Hire leschte Concert hunn d'Membere vu Medley Jukebox den 12. November 2011 um Mess for Masses gespillt éier sech d'Grupp sech getrennt huet.

## Diskografie
### Albumen
* 2005: *Tinki Winki Was a Pornstar*
* 2007: *Francis 4 Coppola*
* 2010: *The Art of Letting Go*

### EPen
* 2011: *Doll Orchestra*

## Um Spaweck
* Medley Jukebox op Rate Your Music
Airy (Marskrater)

Den **Airy** ass en Aschlagkrater um Planéit Mars. E läit südlech vum Marsequator an huet e bëssi méi wéi 43 Kilometer am Duerchmiesser. Am Airy-Krater läit de Krater **[[Airy-0]]**, deen en Duerchmiesser vu 500 Meter huet an deen d'Lag vum Nullmeridian um Mars definéiert.

Den Airy läit bannenzeg der donkeler *Meridianbucht* Sinus Meridiani. Déi gouf vun den däitschen Astronomen Wilhelm Beer a Johann Heinrich Mädler bei hiren Observatiounen an den 1830er Joren als Markéierung gebraucht, déi gehollef huet d'Rotatiounsdauer vum Mars ze bestëmmen. Dat vum Beer a Mäder einfach "A" genannt Zeeche gouf 1877 vum Giovanni Schiaparelli als Nullmeridian fir seng Marskaarte festgeluecht a gebraucht. D'Date vum Mariner 9 haten 1972 eng méi genee Definitioun gebraucht a sou gouf de Krater Airy-0 fir d'Preziséierung benotzt.

Den Airy ass nom engleschen Astronom George Biddell Airy genannt.

## Kuckt och

## Um Spaweck
* USGS: Gazetteer of Planetary Nomenclature, Airy
Yuty (Marskrater)

De **Yuty** ass en Aschlagkrater um Flaachland Chryse Planitia um Planéit Mars.

En huet eng Gréisst vu ronn 20 Kilometer an d'Gebitt ronderëm ass vun Ausworffläpp iwwerdeckt. E méi ale Krater ass deelweis dovun iwwerdeckt. D'Uewerflächestrukturen déi ee bei Marskrateren am Beräich vun den equatorialen a mëttlere Längegraden dacks observéiere kann, berouen no der aktueller Theorie op Usammlunge vun Äis ënner dem Buedem. D'Schmëlzwaasser dat duerch den Aschlag entsteet, verflëssegt d'Ausworfmaterial a begënschtegt d'Entstoe vu sou Strukturen.

## Kuckt och
Schëld E, 11c

D****' ass en Hiwäisschëld aus dem Lëtzebuerger Code de la route dat ugëtt datt et an der Ëmgéigend eng Ënner- oder Iwwerféierung fir Foussgänger gëtt. D'Symbol kann un d'Configuratioun vun der Plaz ugepasst ginn.

## Originaltext aus dem Code de la route

Artikel 107 – V. Signaux d'indication
« 10. Passage souterrain ou passage supérieur pour piétons – Le signal E,11c indique la proximité d'un passage souterrain ou d'un passage supérieur pour piétons. Le symbole peut être adapté à la configuration des lieux. »


## Bemierkungen

## Biller

Luxembourg road sign E,11c.jpg


## Um Spaweck
Schëld F, 8

D****' ass en Hiwäisschëld aus dem Lëtzebuerger Code de la route dat gebraucht ka gi fir eng Plaz an der Géigend unzeweisen déi als Picknicksplaz amenagéiert ass.
 
## Originaltext aus dem Code de la route

Artikel 107 – V. Signaux d'indication 
« 37. Emplacement aménagé pour pique-nique – Le signal F, 8 peut être employé pour indiquer la proximité d'un emplacement aménagé pour pique-nique. »

## Kuckt och

* D'Schëld F, 13 „Jugendherberg“ mat engem änleche Symbol.

## Biller

Luxembourg road sign F,8 Juckefeld.jpg
Luxembourg road sign F,8 (101).jpg
Luxembourg road sign F,8 (bottom) and E,23.jpg


## Um Spaweck
Schëld E, 21b

D****' ass en Hiwäisschëld aus dem Lëtzebuerger Code de la route dat de Chaufferen e Foussgängeriwwergank uweist wou Schülerlotsen de Schüler hëllefe kënnen iwwer d'Strooss ze goen.

## Originaltext aus dem Code de la route

Artikel 107 – V. Signaux d'indication
« 21. Patrouilles scolaires – Le signal E,21b indique aux conducteurs la présence d'un passage pour piétons où des patrouilleurs scolaires peuvent aider des écoliers à traverser la chaussée.** »**

## Bemierkungen

* Am Code de la route ass nach ëmmer en antickt Symbol vun engem Schülerlotsen ofgebillt; an der Praxis gesäit een um  awer gemenkerhand e méi modernt Symbol.

## Biller

Luxembourg road sign E,21b (old symbol).jpg|Verkéiersschëld E, 21b
Luxembourg road signs E,21b and A,13.jpg|Méi e *moderne* Modell vum Schëld E, 21b


## Um Spaweck
York Universitéit

D**'York Universitéit** (*York University*, **YU**) ass d'Universitéit vun der Stad Toronto am Bundesstaat Ontario, Kanada.

## Um Spaweck

*  Websäit vun der York University
NGC 3247

Den **NGC 3247**, och bekannt als **Westerlund 2**, ass déi zentral OB-Assoziatioun vum masseräiche Stäregenesisgebitt RCW 49 am Stärebild Carina.

De Stärekoup huet eng visuell Magnitude vu 7,6&nbsp;mag. Den NGC&nbsp;3247 gouf den 1.&nbsp;Abrëll 1834 vum britteschen Astronom John Herschel entdeckt.

## Um Spaweck
* Grubissich, C.: „RGU-Photometrie des galaktischen Sternhaufen NGC&nbsp;3247“; in: Astronomy and Astrophysics Supplement Series, Vol.&nbsp;29, S.&nbsp;379ff. (Sept. 1977)
* Ahumada, J. A.: „CCD Photometry of the Open Clusters NGC 2658, NGC 2849, and NGC 3247“; in: Revista Mexicana de Astronomía y Astrofísica, Vol.&nbsp;39, S.&nbsp;41ff. (2003)
* Tsujimoto et al.: „An X-Ray Imaging Study of the Stellar Population in RCW 49“; in: The Astrophysical Journal, Vol.&nbsp;665, Issue&nbsp;1, S.&nbsp;719ff. (2007)

## Kuckt och
Schëld F, 12

D**'Schëlter F, 10, F, 11** an **F, 12** sinn Hiwäisschëlter aus dem Lëtzebuerger Code de la route déi gebraucht kënne ginn, fir an der Ëmgéigend eng Plaz unzeweise wou:
*ee campéiere kann (Schëld F, 10);
*Rulotte kënnen opgestallt ginn (Schëld F, 11);
*ee campéieren a Roulotten opstelle kann (Schëld F, 12).


Luxembourg road sign diagram F 10.gif|Schëlter F, 10…
Luxembourg road sign diagram F 11.gif|F, 11…
Luxembourg road sign diagram F 12.gif|an F, 12


## Originaltext aus dem Code de la route

Artikel 107 – V. Signaux d'indication 
« 39. Terrain de camping – Le signal F, 10 peut être employé pour indiquer la proximité d'un terrain de camping.

40. Terrain de caravaning – Le signal F, 11 peut être employé pour indiquer la proximité d'un terrain de caravaning.

41. Terrain de camping et de caravaning – Le signal F, 12 peut être employé pour indiquer la proximité d'un terrain de camping et de caravaning*.* »


## Biller

## Um Spaweck
NGC 3256

Den **NGC 3256** ass eng Spiralgalaxie am Stärebild Vela, déi ronn 122 Millioune Liichtjoer vun der Äerd ewech ass. An der Noperschaft sinn nach dräi weider Galaxien, mat den Nummeren NGC 3256A, NGC 3256B an NGC 3256C. D'Galaxie NGC 3256 gouf de 15. Mäerz 1836 vum britteschen Astronom John Frederick William Herschel entdeckt.

## Um Spaweck

* Hubble-Weltraumteleskop
* Capella Observatory

## Kuckt och
NGC 3239

Den **NGC 3239** ass eng irregulär Galaxie am Stärebild Leo. D'Galaxie gouf den 21. Mäerz 1784 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
* NASA/IPAC Extragalactic Database
* SIMBAD Astronomical Database
* SEDS
* Apod: NGC 3239 und SN 2012A
NGC 3259

Den **NGC 3259** ass eng Spiralgalaxie. Si läit ronn 110 Millioune Liichtjoer vun eis ewech am Stärebild Ursa Major.

D'Galaxie gouf de 17. Abrëll 1791 vum britteschen Astronom Wilhelm Herschel entdeckt.

## Kuckt och
Schëld A, 20a

D**'Schëld A, 20a** ass e Verkéierswarnschëld aus dem Lëtzebuerger Code de la route, dat ukënnegt, datt d'Strooss duerch e Stau blockéiert ass oder riskéiert blockéiert ze ginn.

## Originaltext aus dem Code de la route:

## Bemierkungen

## Biller

Luxembourg road sign A,20a.jpg


## Um Spaweck
Schwaarz Zeen

**Schwaarz Zeen** bezeechent een zanter de spéiden 1980er Joren e soziokulturelle Milieu, dee säin Urspronk an der Unhängerschaft vum Dark Wave huet, a sech aus Deeler vu verschiddene Subkulturen zesummesetzt, deenen hire gemeinsame Nenner d'Faarf schwaarz mat all hire Symbolwäerter ass. Zu den anere grousse Gemeinsamkeete vun der Zeen ziele Musek, Konscht a Moud sou wéi d'Ausernanersetzung mat philosopheschen oder vun der Duerschnëttsgesellschaft als negativ ugesinn Theemen an Tabuzonen.

D'Zeen net als homogeen an a sech geschlosse Grupp ze verstoen, mä als Ëmfeld, an deem Leit mat ënnerschiddlechem Hannergrond sech zesummefaasse loossen, déi bal déi selwecht Intressien a Preferenzen hunn (z.&nbsp;B. *Dark music*) a gemenkerhand en estheetescht, selwer duerstellerescht an individualistescht Konzept verfollegen. Sou kann een zur Zeen vill vun den Unhänger vu follgende Subkulturen zielen:
* Gothic an Dark wave
* Electro-Industrial (mat Aggrotech an Dark electro)
* deelweis och Neofolk

Kontakt an Austausch geschitt iwwer Concerts- an Discothéikorganisatiounen, zanter e puer Joer och verbreet iwwer 
Internetforen oder Chats, wouduerch et zu kulturellen Iwwerlagerunge komme kann ("Patchwork-Kulturen"), obwuel d'Eegestännegkeet vun de subkulturellen Ausganksformen erhale bleift.

Heiansdo‏ gëtt de Begrëff och fir d'Black-Metal-Zeen benotzt, déi awer aner subkulturell Originnen huet.
NGC 3226

Den **NGC 3226** ass eng elliptesch Galaxie am Stärebild Leo. Si steet a Wiessselwierkung mat der méi grousser Balkespiralgalaxie NGC&nbsp;3227 an ass mat där zesummen als Arp&nbsp;94 an als Holm&nbsp;187 katalogiséiert. Den NGC 3226 ass Member vun der NGC-3227-Grupp, déi hirersäits zu der Leo-II-Grupp gehéiert.

Den NGC 3226 gouf de 15. Februar 1784 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
* NOAO
* Spitzer Telescope
* Astrophysik
Estelle Winwood

D**'Estelle Winwood**, gebuer als *Estelle Goodwin* de 24. Januar 1883 zu Lee, Kent, England, a gestuerwen den 20. Juni 1984 zu Woodland Hills, Kalifornien, war eng englesch Schauspillerin.
## Filmographie
### Kino
* 1933: *The House of Trent*, vum Norman Walker
* 1937: *Quality street*, vum George Stevens 
* 1955: *The Glass Slipper* vum Charles Walters
* 1956: *The Swan*, vum Charles Vidor 
* 1956: *23 Paces to Baker Street*, vum Henry Hathaway
* 1958: *This Happy Feeling*, vum Blake Edwards 
* 1959: *Darby O'Gill and the Little People*, vum Robert Stevenson 
* 1961: *[[The Misfits]]*, vum John Huston 
* 1962: *The Magic Sword*, vum Bert I. Gordon 
* 1962: *The Notorious Landlady*, vum Richard Quine 
* 1962: *[[The Cabinet of Caligari]]*, vum Roger Kay 
* 1964: *Alive and Kicking*, vum Cyril Frankel
* 1964: *Dead Ringer*, vum Paul Henreid
* 1967: *Games*, vum Curtis Harrington 
* 1967: *[[Camelot (Film 1967)|Camelot]]*, vum Joshua Logan
* 1968: *The Producers*, vum Mel Brooks 
* 1970: *[[Jenny (Film, 1970)|Jenny]]*, vum George Bloomfield
* 1976: *Murder by Death*, vum Robert Moore

## Um Spaweck
Mount Stealth

**Mount Stealth** ass eng lëtzebuergesch instrumental Rockband.

## Bandgeschicht

De Max Nilles an den David Andre hunn am Summer 2010 no der Trennung vun hirer Band Miaow Miaow mam Pi (Claudio Pianini) vu Mutiny on the Bounty a mam Paul Bradshaw vu La Fa Connected d'Grupp Mount Stealth zu Esch-Uelzecht gegrënnt. Si hat hiren éischte Concert den 30. Juli 2011.

Am Februar hu si e Video vum Lidd *Azymuth* publizéiert. Den 11. Mee 2012 ass hir EP um Label Chez Kito Kat verëffentlecht ginn. De Release war am EXIT07 an der Stad Lëtzebuerg. Am selwechte Mount huet de Fränk Desiront e Video fir d'Lidd *Vices* produzéiert.

Mount Stealth sinn 2012 um Food for Your Senses, um Mess for Masses an um Rock um Knuedler opgetrueden. Si hunn ënner anerem och zu Metz, Paräis a Prag gespillt.

## Discographie
### EP
* 2012: *Mount Stealth EP*
* 2015: *Mount Stealth EP2*
* 2018: *Mount Stealth EP3*

## Um Spaweck
* Facebook
* Mount Stealth op Rate Your Music
Mutiny on the Bounty

**Mutiny on the Bounty** ass:
* eng Meuterei um Handelsschëff *Bounty* (1789): Meuterei op der Bounty
* eng lëtzebuergesch Rockband: Mutiny on the Bounty (Band)
* e Roman vum Charles Nordhoff an James Norman Hall vun 1932: Mutiny on the Bounty (Roman)
* en amerikanesche Film vun 1935: Mutiny on the Bounty (Film 1935)
* en amerikanesche Film vun 1962: Mutiny on the Bounty (Film 1962)
NGC 3244

Den **NGC 3244** ass eng Spiralgalaxie am Stärebild Antlia. Si gouf den 22. Abrëll 1835 vum britteschen Astronom John Herschel entdeckt. An der Galaxie gouf 2010 d'Supernova SN 2010ev observéiert.

## Kuckt och

* Very Large Telescope (VLT)

## Um Spaweck
* ''NGC 3244'' bei SEDS.org (Revised NGC) 
* ''NGC 3244'' an der NASA Extragalactic Database
Catherine Samba-Panza

D**Catherine Samba-Panza**, gebuer de 26. Juni 1954 zu Fort-Lamy, Tschad, ass eng zentralafrikanesch Politikerin. Si war vum 20.&nbsp;Januar 2014 bis den 30. Mäerz 2016 Interimspresidentin vun der Zentralafrikanescher Republik.

## Liewen
D'Catherine Samba ass am Tschad opgewues. Hire Papp kënnt aus Kamerun an hir Mamm aus der Zentralafrikanescher Republik. Si huet a Frankräich Droit studéiert a war, ier s'an d'Politik gewiesselt huet, eng Geschäftsfra a Firmenaffekotin.

## Politik
D'Samba-Panza gouf am Mäerz 2013 vum deemolegen De-facto-President Michel Djotodia als Buergermeeschtesch vu Bangui, der Haaptstad vun der Zentralafrikanescher Republik, agesat.

Den Djotodia, dee sech am Mäerz 2013 no engem Putsch selwer zum President erkläert hat, ass den 10.&nbsp;Januar 2014 op Drock vun der CEEAC, vu sengem Amt zeréckgetrueden. Den 20.&nbsp;Januar 2014 huet d'Iwwerganksparlament d'Catherine Samba-Panza als Interimspresidentin vum Land gewielt. Si soll d'Regierung bis zu de geplangten Neiwalen am Februar 2015 féieren.
NGC 3242

Den **NGC 3242** (och als Jupitergeescht beschriwwen) ass e planetareschen Niwwel am Stärebild Hydra.

Den Niwwel setzt sech aus engem dichte Beräich mat engem Duerchmiesser vu 16&nbsp;×&nbsp;24 Bousekonnen an engem visuell liichtschwaache Mantel vu 40&nbsp;×&nbsp;35 Bousekonne Duerchmiesser zesummen. Well dee Mantel am Teleskop bal déi selwecht Ausdeenung wéi de Planéit Jupiter huet, gëtt hien och als Geescht vum Jupiter (engl: Ghost of Jupiter) bezeechent. Déi visuell Magnitude vum visuellen Niwwel ass 7,7&nbsp;mag.

Fotoe weisen allerdéngs, datt den Niwwel mat 20,8&nbsp;Bouminutte méi grouss ass (am Verglach: den Äerdmound huet vun der Äerd aus gesinn en Duerchmiesser vu ronn 30&nbsp;Bouminutten).

Am Zentrum vum Niwwel ass e Wäissen Zwergstär mat enger visueller Hellegkeet vun 12,1&nbsp;mag. Seng Distanz zu der Sonn konnt bis elo net eendeiteg bestëmmt ginn, gëtt awer meeschtens mat 2.500 Liichtjoer uginn. Eng aner Schätzung geet dogéint vun enger Distanz vu 1.400 Liichtjoer aus.

Den Niwwel gouf de 7. Februar 1785 vum Wilhelm Herschel entdeckt, an als H 4.27 katalogiséiert. De John Herschel huet en ëm 1830 vum Kap vun der Gudder Hoffnung aus observéiert an huet en 1864 als GC 2102 an de *General Catalogue* opgeholl. Am Dreyer sengem *[[New General Catalogue]]* vun 1888 krut den Niwwel d'Nummer NGC 3242.

 Ngc3242b.jpg|Falschfaarwenduerstellung fir d'Ervirhiewe vun der raimlecher Verdeelung vu verschiddene cheemeschen Elementer,
 NGC3242.jpg|RGB-Foto mat engem 80&nbsp;cm-Teleskop
 Ghost of Jupiter Nebula.jpg|Foto am mëttleren Infrarout, Spitzer-Weltraumteleskop
 Extended Region Around the Planetary Nebula NGC 3242.tif|UV-Foto vum GALEX, eng Gasstruktur ronderëm gëtt siichtbar.


## Kuckt och

## Um Spaweck

* Ghost of Jupiter, NGC 3242 Hochaufgelöste Aufnahmen des 4m-Mayall-Teleskops
Schëld E, 2a

D****' ass en Hiwäisschëld aus dem Lëtzebuerger Code de la route dat als Virweeweiser eng Sakgaass uweist. D'Symbol um Schëld kann a Funktioun vun der Konfiguratioun vun der Plaz geännert ginn. De roude Stréch kann duerch e Verbuetsschëld ersat ginn.

## Originaltext aus dem Code de la route

## Bemierkungen

## Biller

Luxembourg road sign E,2a-E,2b.jpg|Kombinéiert Schëld E, 2a mat E, 2b
Luxembourg road sign E,2a Gréiwelsbarrière.jpg|Virweeweiser fir eng Strooss…
Luxembourg road sign E,2a Gasperich.jpg|… an zwou Stroossen ouni Ausgank


## Um Spaweck
NGC 6050

Den **NGC 6050** och **Arp 272** genannt ass eng interaktiv Galaxiëkoppel am Stärebild Hercules a läit ronn 400 Millioune Liichtjoer vun eiser Äerd ewech. D'Galaxië gehéieren zum Hercules-Cluster.

Den NGC&nbsp;6050 gouf de 27. Juni 1886 vum Lewis A. Swift entdeckt.

## Kuckt och

* Arp Katalog

## Um Spaweck

* Hubble-Weltraumteleskop
* NOAO
NGC 6027

Den **NGC 6027**, als **Seyfert Sextett** an als **HCG 79** katalogiséiert, ass eng kompakt Grupp vu Galaxien, déi am Kapp vum Stärebild Serpens leien. D'Grupp schéngt aus sechs eenzele Galaxien ze bestoen, wat hir och den Numm ginn huet. Beim geneeën Hikucke weist sech, datt s'awer nëmmen aus véier Galaxië besteet. Déi fënneft ass sou wäit ewech vun den aneren, datt si an der Interaktioun vun de Galaxien ënnerenee keng Roll spillt, an déi sechst Galaxie ass a Wierklechkeet e Stärekoup.

190 Millioune Liichtjoer vun der Äerd ewech, hale sech déi véier Galaxien duerch déi géigesäiteg wierkend Gravitatiounskraaften op engem Raum vun 100.000 Liichtjoer Duerchmiesser zesummen. Dëst ass ongeféier d'Gréisst vun eiser Mëllechstrooss a mécht si zu enger vun den dichteste bekannt Galaxiëgruppen. Wëssenschaftler huelen un, datt déi Gravitatiounskräften d'Grupp nach en ettlech honnert Millioune Joer zesummenhale wäert an datt d'Grupp sech dann zu enger eenzeger, riseger elliptescher Galaxie zesummeschléisse kéint.

Ufanks gouf d'Galaxiëgrupp den 20. Mäerz 1882 vum franséischen Astronom Édouard Jean-Marie Stephan entdeckt a spéider vum Johan Ludvig Emil Dreyer als Nummer 6027 a sengem New General Catalogue of Nebulae and Clusters of Stars agedroen. Eréischt am Joer 1951 entdeckt den amerikaneschen Astronom Carl Keenan Seyfert, datt et sech beim NGC 6027 ëm am Ganze sechs verschidden Objete handelt. 1960 gouf dës Galaxiëgrupp, nach seinem Tode, no him genannt.

## Galaxien an NGC 6027 (Seyferts Sextett)

## Kuckt och

* Stephans Quintett
* Roberts Quartett

## Um Spaweck
* SEDS
* SIMBAD Query
* NASA/IPAC Extragalactic Database
Schëld A, 4b

D**'Schëld A, 4b** ass e Verkéierswarnschëld aus dem Lëtzebuerger Code de la route, dat ukënnegt, datt d'Strooss op enger Säit méi enk gëtt.

## Originaltext aus dem Code de la route:

## Bemierkungen
Um Schëld gëtt d'Symbol sou ugepasst, datt ee gesäit ob d'Strooss lénks oder riets méi enk gëtt.

## Biller

Luxembourg road signs A,4b (top) and A,16a.jpg|Verkéiersschëld A, 4b „Schmuel Strooss (lénks)“, zesumme mam Schëld A, 16a
Luxembourg road sign A,4b (102).jpg
Luxembourg road sign A,4b (103).jpg


## Um Spaweck
Schëld E, 14

D****' ass en Hiwäisschëld aus dem Lëtzebuerger Code de la Route dat eng Sakgaass uweist, eng Strooss, déi net ka benotzt ginn, déi an engem Feldwee ophält oder wou et duerch e Verbuetsschëld verbueden ass weider ze fueren.

Wann d'Bestëmmungen net fir d'Foussgänger an d'Vëlosfuerer gëllen, oder just net fir eng vun dëse Kategorië vu Benotzer, dann ass d'Symbol vun dëser Benotzerkategorie um Schëld gezeechent.


Fichier:Luxembourg road sign E,14.svg|Sakgaass
Fichier:Luxembourg road sign diagram E,14 (2) (2018).svg|Sakgaass, ausser fir Foussgänger
Fichier:Luxembourg road sign diagram E,14 (3) (2018).svg|Sakgaass, ausser fir Foussgänger a Cyclisten


## Originaltext aus dem Code de la route

Artikel 107 – V. Signaux d'indication
« 13. Route sans issue – Le signal E,14 indique une impasse, une voie publique qui est impraticable ou qui se termine en chemin de terre ou en voie sur laquelle la circulation est interdite par un signal d'interdiction ou de restriction. Si les dispositions ne s'appliquent pas aux piétons et aux conducteurs de cycles ou à une de ces catégories d'usagers seulement, le signal porte le symbole de cette ou de ces catégories d'usagers. »


## Bemierkungen
Déi verschidde Variante vum Schëld (Sakgaass; Sakgaass, ausser fir Foussgänger an/oder Cyclisten) ginn all ënnert der selwechter Nummer *E, 14* gefouert.

## Biller

Luxembourg road sign E,14 Gréiwelsbarrière.jpg
Luxembourg road sign E,14 Kirchberg.jpg
Luxembourg road sign E,14 (02).jpg|Sakgaass, ausser fir Foussgänger
Luxembourg road sign E,14 (03).jpg|Sakgaass, ausser fir Foussgänger a Cyclisten
Luxembourg road sign E,14a with 6a.jpg|Schëld E, 14 zesumme mam Zousaz 6a, als Variant ier dat neit Schëld 2018 ageféiert gouf


## Um Spaweck
Eberswalde (Marskrater)

De Krater **Eberswalde** ass en Aschlagkrater um Planéit Mars. Hien ass eent vun de wichtegsten Zilgebidder fir d'Sich no Liewensspueren um Mars, well Reschter vun engem Flossdelta a senger Mëtt fonnt goufen. Den Eberswalde-Krater läit op der Südhallefkugel vum Planéit bei 24° Süd an 33° West. E krut säin Numm vun der Stad Eberswalde a Brandenburg. Hie gouf vum Michael C. Malin a Ken Edgett entdeckt.

De Krater ass liicht elliptesch, mat engem Duerchmiesser vu 65 Kilometer. Marsfuerscher wéi z.&nbsp;B. den Timothy Parker vum kaliforneschen Jet Propulsion Laboratory huelen un, datt säin Nopeschkrater, den Holden-Krater, an d'Argyre-Aschlagbecke fréier duerch e Floss verbonne waren. Deemno stoung am 900 Kilometer groussen Argyre-Becke viru Milliarde Joren de Waasserpegel kilometerhéich – bis d'Fluten iwwergelaf an no Norden ofgefloss sinn. Dat gewaltegt Flosssystem soll iwwer den Equator eraus bis an den Ares Valles gereecht hunn, wou am Summer 1997 d'Nasa-Sond Mars Pathfinder an engem ausgedréchenten Iwwerschwemmungsgebitt erofgoung.

D'Hypothes vun deem gewaltege Floss –&nbsp;en hätt selwer den Nil u Längt iwwertraff&nbsp;– ass ëmstridden. D'Existenz vu flëssegem Waasser a verschiddenen Deelberäicher vum virgeschloene Laf gëtt dogéint gréisstendeels akzeptéiert. No dëse Virstellungen huet fréier e Séi den Eberswalde-Krater gefëllt. Gestengs a Buedemmaterial sinn iwwer e System vun Zouflëss an de Séi koum a goufen do ofgelagert. Am Mëndungsberäich hunn d'Sedimenter dat nostréimend Waasser behënnert. Ëmmer nees huet sech de Floss un Obstakele gespléckt.  D'Delta am Eberswalde-Krater gouf, geneesou wéi den Holden-Krater, als méiglecht Landegebitt vun der amerikanescher Missioun Mars Science Laboratory (MSL) "Rover Curiosity". Ausgewielt gouf um Enn awer de Gale-Krater.

## Literatur
* Thorsten Dambeck: *Der Nil des Roten Planeten*. In: Astronomie heute, Mäerz 2008, Säit 45–48

## Kuckt och

## Um Spaweck
* Mars Global Surveyor: Fotoe vum Eberswalde-Krater aus der Mars-Ëmlafbunn (2005)
Schëld F, 14a

D**'Schëlter F, 14a** an **F, 14b** sinn Hiwäisschëlter aus dem Lëtzebuerger Code de la route fir den Ufank (F, 14a) oder d'Enn (F, 14b) vun engem Lieu-dit oder enger bestëmmter Plaz unzeweisen. D'Schëld F, 14b kann déi nächst Uertschaft oder den nächste Lieu-dit uginn.


Luxembourg road sign F,14a.svg|Schëlter F, 14a…
Luxembourg road sign F,14b.svg|an F, 14b

 
## Originaltext aus dem Code de la route

Artikel 107 – V. Signaux d'indication 
« 43. Lieudit – Le signal F, 14a (…) indique le début d'un lieu-dit ou d'un site.Le signal F,14b (…) indique la fin d'un lieu-dit ou d'un site. Il peut porter l'inscription de la prochaine agglomération ou lieu-dit. »


## Bemierkungen
* D' hat bis … e bloen Hannergrond an eng wäiss Schrëft; vereenzelt gesäit een hautdesdaags nach esou Schëlter uechter d'Land.
 
## Kuckt och
* Schëlter E, 9a an E, 9b: Ufank an Enn vun enger Uertschaft.
 
## Biller

Allerborn, Op der Féitsch (100).jpg
Luxembourg, Niederanven, Staffelstein-Safelter (101).jpg
Fléiber.JPG
Tripoint Belgium-Germany-Luxembourg (101).jpg



Berdorf, Vugelsmillen (101).jpg|(2019)
Bourscheid, Bamhaff (102).jpg|(2024)
Parc Hosingen, Gemünd (101).jpg|(2021)
Helperknapp, Märjendaller Haff (101).jpg|(2021)

 
## Um Spaweck
Michael C. Malin

De **Michael C. Malin**, gebuer 1950 zu Los Angeles, Kalifornien, ass en US-amerikanesche Physiker, Planetolog a Geowëssenschaftler. Hien huet d'Kamera fir de Mars Global Surveyor a fir weider Mars-Missiounen entwéckelt.

De Malin huet 1971 säi Bachelor-Ofschloss a Physik op der University of California, Berkeley gemaach an hat 1975 a Planetologie an a Geologie um Caltech promovéiert. Duerno war hie 1975 bis 1979 um Jet Propulsion Laboratory, wou hien un de Viking-1- an un de Voyager-Missioune matgeschafft hat. Vun 1979 un war hien Assistant Professer a vun 1987 Professer fir Geologie op der Arizona State University, un där hie bis 1990 geléiert huet. Wärend dëser Zäit hat hien 1985 der NASA e Virschlag gemaach, eng Missioun, déi d'Marsuewerfläch mat enger héichopléisender Kamera fotograféiere soll. Hie krut 50.000 Dollar fir e Virentworf an huet duerno eng Kamera entwéckelt, déi 1992 op der feelgeschloener Mars-Observer-Missioun agesat gouf, wou si nëmmen e puer Fotoe liwwere konnt. Eng zweet Kamera koum 1996 bei der Mars-Global-Surveyor-Missioun zum Asaz. De Malin hat 1990 d'Firma Malin Space Science Systems zu San Diego gegrënnt, déi d'Kameraen entwéckelt huet.

Déi Global-Surveyor-Sond hat bis 2006 Fotoe geliwwert. De Malin huet gemengt op ettleche Fotoe Hiweiser op fréier Existenz vu Waasser um Mars fonnt ze hunn, woumat hien 2006 un d'Ëffentlechkeet goung ass. (Hiweiser op Waasser an engem fréie Stadium vum Mars hat hie schonn 2003 publizéiert). Dat gouf deemools skeptesch opgeholl, spéider awer vun anere Wëssenschaftler ënnerstëtzt.

Hie war och u weidere Mars-Missioune bedeelegt, zum Beispill dem Mars Exploration Rover an zulescht um Mars Science Laboratory.

2006 krut hien den Carl Sagan Memorial Award a 1987 war hie MacArthur Fellow.

## Kuckt och

## Um Spaweck
* Biographie bei Malin Space Science Systems
Hond (Brems)

En **Hond** (dt. *Faulenzer* oder *Hund*, fr. *chien*) war am Biergbau d'Bezeechnung fir eng Eisestaang, déi als Hemmmechanismus bei enger Ramm Buggien Accidenter verhënnere sollt.

Wann eng Ramm eng Steigung huet missen erop, da gouf fir de Fall datt eng Kupplungskette géif briechen un dee leschte Buggi eng Eisestaang ugekrämpt, déi ëm e Gelenk gependelt huet a mat hirem spatzen Enn iwwer de Buedem nogeschleeft gouf. Wa Buggie sech vun der Ramm geléist hunn, dann huet dësen Hond d'Buggie géint déi lescht Schwell ofgestäipt.

## Quellen
* Marcel Klein, Nationale Minnemuséium zou Rëmëléng, MNM 1985, S. 151
* Louis Lenz, Der Luxemburger Bergmann in seiner Arbeitswelt, DMKaS asbl 1997, S. 74
Fangerofdrock

E **Fangerofdrock** (oder **Daktylogramm**) ass en Ofdrock vun den Dermatoglyphen (d.&nbsp;h. vum Muster, dat duerch d'Papillarfale vun der Haut gebilt gëtt) vun der Spëtzt vun engem Fanger. Well bis ewell nach keng zwéi Mënsche fonnt goufen, déi de selwechte Fangerofdrock hunn, geet een dovun aus, datt se eenzegaarteg sinn.

## Kriminalistik
Fangerofdréck spillen an der Kriminalistik eng wichteg Roll fir Verdächteger z'identifizéieren, deenen hir Fangerofdréck op der Plaz vun der Dot fonnt goufen, an déi mat deenen an enger Datebank verglach ginn.

Den engleschen Naturwëssenschaftler Francis Galton an den argentinesche Kriminolog Ivan Vučetić gëllen als d'Erfinder vun der Identifizéierung vu Persounen duerch Fangerofdréck.

## Biometrie
Och bei bestëmmte biometresche Systemer gëtt de Fangerofdrock, dee meeschtens elektresch (z.&nbsp;B. kapazitiv) ofgelies gëtt, geholl, fir eng Persoun z'identifizéieren. D'Sécherheet vu sou engem System ass awer net ze vill grouss, well e Fangerofdrock liicht nozemaachen ass.

## Déieren
Ausser de Primaten ass de Koala eent vun de wéinegen Déieren, deenen hir Fangerspëtze Papillarplien hunn, déi deene vum Mënsch gläichen.

## Um Spaweck

* Erklärung, wéi d'Erkenne vum Fangerofdrock funktionéiert
* ''Die einzigartige Spur'' op welt.de
Opschloss (Geologie)

En **Opschloss** ass eng Plaz op der Äerduewerfläch, wou Gestengs, dat mat dem regionale Gestengsënnergrond verbonnen ass, ustéisst, d.&nbsp;h. un den Dag kënnt. Dat ass ënner fiichte Klimabedingunge besonnesch am Flaachland dacks vu Buedem a Planzewuesstem verstoppt an dofir *net* opgeschloss. Wann an engem Opschloss nieft der Gestengsaart och graff Strukture wéi Splécken, Schichtung oder Schiiferung erkennen an amoossen loossen, da schwätzt ee vu relativ gudden, sinn och Detailer wéi Sedimentstrukturen erkennbar, vun idealen Opschlossverhältnesser. Opschlëss sinn och Plaze wou Gestengsprouwe fir wëssenschaftlech oder technesch Zwecker gemaach ginn.

Et gëtt ënnerscheet tëscht:

* natierlech Opschlëss:
** Fielsen déi fräi stinn, eenzel Fielswänn (z.&nbsp;B. Schichtstufen), oder, besonnesch groussflächeg, Héichbiergmassiver
** Géi Uwänner vu Flëss oder géi Küsten
** Ofrësskante vun Äerdrutscher
* kënschtlech (anthropogen) Opschlëss:
** Steebréch, Kiselgrouwen, Baugrouwen, Ofbaufronte am Tagebau
** Stollen am Ënnerdagbiergbau
** Stroossen- oder Bunnaschnëtter

Am wäitste Sënn kann een och Gestengsprouwen, déi bei geologesche Buerunge gemaach goufen (→&nbsp;Buerkär), als kënschtlechen Opschloss bezeechnen.

Opschlëss vun allen Aarte sinn déi wichtegst Datequelle fir d'Geologie am Allgemengen a fir geologesch Kartéierungen am Besonneschen, well een un hinnen déi un exakt geologesch Verhältnesser vun där Plaz ofliese kann. Wann Opschlëss an engem bestëmmte Gebitt feelen, da kann duerch labber Gestengsfragmenter déi een um Buedem fënnt, eventuell op d'Gestengsformatioun geschloss ginn, déi méi déif läit (→&nbsp;Liessteng).

## Um Spaweck
De Bopebistro Tour

**De Bopebistro Tour** ass en Documentaire vum Lëtzebuerger Regisseur Yann Tonnar. En hat den 23. Februar 2014 Première op RTL Télé Lëtzebuerg.

## Ëm wat geet et am Film?
De Film dokumentéiert d'Optrëtter vun der lëtzebuergescher Band Serge Tonnar & Legotrip, déi dës 2012 duerch verschidde sougenannt "Bopebistroen" am Land gefouert huet. Dertëscht agebaut sinn Ausschnëtter vu Gespréicher mat de Wiertsleit oder hire Familljememberen. De Film versteet sech deemno als en "*ethnolomusikologescht Dokument, iwwer Duerfbiller déi sech änneren, Caféskulturen déi verschwannen, an Erënnerungen déi sech opléisen*".

## Soss
De Film war bei der 7. Editioun vum Lëtzebuerger Filmpräis an der Kategorie "Beschten Documentaire" nominéiert.

## Kuckt och
* Lëscht vu lëtzebuergesche Filmer
Alceste à bicyclette

**Alceste à bicyclette** ass e franséische Film vum Philippe Le Guay aus dem Joer 2013.
## Ëm wat geet et am Film?
De Gauthier Valence (Lambert Wilson) en erfollegräiche TV- a Kinosschauspiller versicht de grousse Schauspiller Serge Tanneur (Fabrice Luchini), dee sech awer vun der Bün zeréckgezunn huet, derzou ze beweege fir mat him d'Theaterstéck *Le Misanthrope* vum Molière am Theater opzeféieren.

## Um Spaweck
* de Film op allociné
NGC 5986

Den **NGC 5986** ass e Kugelstärekoup am Stärebild Lupus. Den NGC 5986 huet en Duerchmiesser vun 9,8' an eng visuell Magnitude vu +7,1&nbsp;mag.

De Kugelstärekoup gouf den 10. Mee 1826 vum James Dunlop entdeckt.

## Kuckt och
NGC 5979

Den **NGC 5979** ass e planetareschen Niwwel am Stärebild Triangulum Australe. De planetareschen Niwwel gouf de 24. Abrëll 1835 vum britteschen Astronom John Frederick William Herschel entdeckt.

## Um Spaweck

* Hubble-Weltraumteleskop

## Kuckt och
Konstruktiounsatelier a Géisserei Friser

De **Konstruktiounsatelier a Géisserei Friser** gouf 1882 vum geléierte Mecanicien Jean Friser zu Téiteng gegrënnt.

Den Atelier fir Eisekonstruktioune stoung direkt vun Ufank un an der Rëmelenger Strooss. 1899 koum eng Géisserei nieft der Schungfabrik derbäi. An den 1930er Joren huet dem Jean Friser säi Bouf Ady sech op Buggien an anert klengt Rullmaterial fir Schmuel- an Normalspuerbunnen a soss all Accessoire fir d'Biergleit spezialiséiert.

Iergendwann ëm d'1950er Jore war wuel Schluss.

## Um Spaweck
* Den Atelier Friser op industrie.lu
Intermoselle

**Intermoselle** ass de fréieren Numm vun enger lëtzebuergescher Entreprise, déi an hirem Wierk zu Rëmeleng am Laangegronn d'Basisprodukt fir den Zement, de Klinker, produzéiert.

Si gouf 1973 als *Intermoselle S.à r.l.* gegrënnt, huet tëscht 1974 an 1976 d'Klinkerwierk baue gelooss a konnt de 4. Mäerz 1977 deen éischte Klinker produzéieren. 2005 gouf d'Intermoselle vun der deemoleger *Ciments Luxembourgeois* (der haiteger Cimalux), déi scho virdrun d'Majoritéit vun de Parten hat, komplett iwwerholl, soudatt s'elo ënner där hirem Numm weiderexistéiert.

An enger Steekaul *um Billert* an der Géigend vun Ëtteng, op der franséisch-lëtzebuergescher Grenz, gëtt am Dagebau Kalleksteen a Mergel aus dem Buedem geholl. Dee gëtt nach op der Plaz concasséiert, an dann iwwer e Fërderband duerch d*'[[Hëseng|Hësenger Lach]]* an de *[[Laangegronn]]* transportéiert, wou en an engem grousse Dréiuewen zu Klinker gebrannt gëtt.

All Joer gi sou ongeféier eng Millioun Tonne Klinker produzéiert. Dee gëtt ë.&nbsp;a. iwwer d'CFL-Linn 6d an d'Zementsfabréck um Monkeler gefouert, an zum Deel och an eng Zementfabréck a Rheinland-Pfalz.

Am Wierk zu Rëmeleng schaffen eng 170 Leit.

## Um Spaweck
* D'Intermoselle op industrie.lu
* Zeitungsartikel wärend dem Bau vun der Intermoselle, Luxemburger Wort vum 19. Februar 1976, S. 13
* Zeitungsartikel nom Ufank vum Betrib, Luxemburger Wort vum 14. Mee 1977, S. 10.
Schëld F, 6

D****' ass en Hiwäisschëld aus dem Lëtzebuerger Code de la route dat gebraucht ka gi fir e Restaurant an der Ëmgéigend unzeweisen.
 
## Originaltext aus dem Code de la route

Artikel 107 – V. Signaux d'indication 
« 35. Restaurant – Le signal F,6 peut être employé pour indiquer la proximité d'un restaurant. »


## Biller

Fichier:F,6 panneau.jpg|Variant vum Verkéiersschëld F, 6 "Restaurant"; um Originalschëld ass e Läffel amplaz vum Messer!

 
## Um Spaweck
Schëld E, 22b

D**'Schëlter E, 22b** an **E, 22ba** sinn Hiwäisschëlter aus dem Lëtzebuerger Code de la route déi als Virsignal fir eng Deviatioun unzekënnege gebraucht ginn. D'Schëld E, 22ba kann och e lokaalt Zil oder den Numm vun enger Strooss uginn.

D'Illustratiounen hei drënner si Beispiller vun de Schëlter E, 22b an E, 22ba:

Fichier:Luxembourg_road_sign_diagram_E_22_b.gif|Verkéiersschëld E, 22b…
Fichier:Luxembourg_road_sign_diagram_E_22_ba.gif|an E, 22ba


## Originaltext aus dem Code de la route

Artikel 107 – V. Signaux d'indication
« 24. Déviation – Les présignaux E,22b et E,22ba (…) annoncent un itinéraire de déviation. Le présignal E,22ba peut également porter le nom d’une destination locale ou d’une rue »


## Bemierkungen

## Kuckt och
* Schëlter E, 22a an E, 22aa: Deviatioun
* Schëlter E, 22c an E, 22ca: Deviatiounsstreck

## Biller

Luxembourg, road sign E,22b (102).jpg
Luxembourg road sign E, 22b Dippach-Gare.jpg


## Um Spaweck
Palomar 5

De **Palomar 5** (kuerz: **Pal 5**) ass e Kugelstärekoup am Stärebild Serpens. De Pal 5 gouf am Joer 1950 vum Walter Baade entdeckt an 1955 vum Albert George Wilson zeréckentdeckt. Hie gehéiert mat ongeféier 5.000 Sonnemassen zu de massenäermste bekannte Kugelstärekéip.

De Palomar 5 ass ronn 75.700 Liichtjoer vun eis ewech. Hie kreest zanter zirka 10 Milliarde Joer ëm d'Mëllechstrooss. Wärend en ettleche Passagen duerch de Mëllechstroosseplang huet de Pal 5 no an no Deeler vu senger Matière un d'Mëllechstrooss verluer. En Deel vun der erausgerappter Matière hat zwéin, ronn 15.000 Liichtjoer laang Gezäitenäerm gebilt, déi och als **Palomar-5-[[Stärestroum]]** bezeechent ginn. De Stärestroum beweegt sech mat Pal 5 ëm d'Mëllechstrooss an huet haaptsächlech massenaarm Stären. Am Ganzen huet de Pal 5 bis elo ronn 50.000 Sonnemasse verluer.

An 110 Millioune Joer wäert sech de Pal 5 nees duerch d'Mëllechstrooss beweegen an an engem Ofstand vun 23.000 Liichtjoer zum Zentrum an e stäreräicht Areal antrieden. Do wäert e warscheinlech da vollstänneg vun der Mëllechstrooss opgeholl ginn.

## Um Spaweck
* SEDS
* Presseinformatioun vun der Max-Planck-Gesellschaft
Schëld E, 24c

D**'Schëlter E, 24c**, **E, 24ca**, **E, 24cb** an **E, 24cc** sinn Hiwäisschëlter aus dem Lëtzebuerger Code de la route. D'Schëlter E, 24c an E, 24cb ginn de Verlaf vun der Strooss op der Héicht vun enger Kräizung un oder d'Ofgrenzung vun der Strooss bei engem enke Passage oder engem Hënnernes. Déi schwaarz Fläche kënnen donkelblo sinn. D'Schëld kann op der Récksäit widderholl ginn.

D'Schëlter E, 24ca an E, 24cc weisen déi viischt oder säitlech Ofgrenzunge vun engem Schantjen un. D'Schëld kann op der Récksäit widderholl ginn.


Luxembourg road sign E,24c (1).svg|E, 24c
Luxembourg road sign E,24c (2).svg
Luxembourg road sign E,24c (3).svg
Luxembourg road sign E,24cb (1).svg|E, 24cb
Luxembourg road sign E,24cb (2).svg



Luxembourg road sign E,24ca (1).svg|E, 24ca
Luxembourg road sign E,24ca (2).svg
Luxembourg road sign E,24ca (3).svg
Luxembourg road sign E,24cc (1).svg|E, 24cc
Luxembourg road sign E,24cc (2).svg


## Originaltext aus dem Code de la route

Artikel 107 – V. Signaux d'indication« 24c. Balise – Les signaux E,24c et E,24cb indiquent le tracé de la chaussée à la hauteur d’une bifurcation ou la délimitation de la chaussée à la hauteur d’un rétrécissement ou d’un obstacle. Les surfaces noires peuvent être de couleur bleu foncé. Le signal peut être répété au revers du panneau.Les signaux E,24ca et E,24cc indiquent les délimitations frontales ou latérales d’un chantier. Le signal peut être répété au revers du panneau »


## Bemierkungen

## Biller

Fichier:Luxembourg road sign E,24c (pass on the right).jpg|Schëld E, 24c „Markéierung“…
Luxembourg road sign E,24c (pass on right or left).jpg
Fichier:Luxembourg road sign E,24c (pass on the left).jpg
Fichier:Luxembourg road sign E,24ca (pass on the right).jpg|Schëld E, 24ca „Markéierung“ bei engem Schantjen
Fichier:Luxembourg road sign E,24ca.jpg
Fichier:Luxembourg road sign E,24ca (pass on the left).jpg


## Um Spaweck
Manifest vun der Kommunistescher Partei

D**'Manifest vun der Kommunistescher Partei** (Original: **Manifest der Kommunistischen Partei**, och **Das Kommunistische Manifest** genannt, gouf vum Karl Marx a vum Friedrich Engels Enn 1847/uganks 1848 op Commande vum Bund der Kommunisten geschriwwen. Et koum den 21. Februar 1848 zu London eraus, kuerz virun der Februarrevolutioun 1848 a Frankräich a virun der Mäerzrevolutioun am Däitsche Bond (dorënner an Éisträich an a Preisen).

D'Manifest vun der Kommunistescher Partei gouf a méi wéi 100 Sproochen iwwersat, dorënner och op Lëtzebuergesch. Am Juni 2013 gouf et an d'Weltdokumentenierfschaft vun der UNESCO opgeholl.

Am Manifest entwéckelen de Marx an den Engels grouss Deeler vun hirer Ideologie, déi spéiderhin als "Marxismus" bezeechent gëtt. Den Ufankssaz "*Ein Gespenst geht um in Europa – das Gespenst des [[Kommunismus]]*" gradewéi och den Appel um Schluss: "*Proletarier aller Länder, vereinigt euch!*" si weltwäit bekannt

D*'Manifest* besteet aus enger Aleedung a 4 Kapitelen: *"Bourgeois und Proletarier", "Proletarier und Kommunisten", "Sozialistische und kommunistische Literatur"* a *"Stellung der Kommunisten zu den verschiedenen oppositionellen Parteien"*.

## Literatur
* Bert Andréas: *Le Manifeste Communiste de Marx et Engels. Histoire et bibliographie 1818-1918*. Feltrinelli, Milano 1963.
* Wolfgang Meiser: *Das "Manifest der Kommunistischen Partei" vom Februar 1848. Neue Forschungsergebnisse zur Druckgeschichte und Überlieferung*. In: *Marx-Engels-Jahrbuch 13*. Dietz Verlag, Berlin 1991 S.117-129.
* Wolfgang Meiser: *"Das Manifest der Kommunistischen Partei vom Februar 1848: Zur Entstehung und Überlieferung der ersten Ausgaben"*. In: *MEGA-Studien 1996/1*, S. 66-107. 
* Wolfgang Meiser: *Vorbereitungsarbeiten am Textkomplex "Manifest der Kommunistischen Partei" für die MEGA*. In: *Beiträge zur Marx-Engels-Forschung 22*, Berlin 1987, S. 117-127.
* Philipp Erbentraut/Torben Lütjen: *Eine Welt zu gewinnen. Entstehungskontext, Wirkungsweise und Narrationsstruktur des „Kommunistischen Manifests“.* In: Johanna Klatt/Robert Lorenz (Hg.): *Manifeste. Geschichte und Gegenwart des politischen Appells.* transcript Verlag, Bielefeld, 2011, S.73-98. ISBN 978-3837616798.

## Um Spaweck
Krater vun Derweze

De **Krater vun Derweze** (oder **Darvaza**) ass an der Karakum-Wüst no bei der Uertschaft Derweze (Darvaza) an Turkmenistan. En ass 1971 bei der sich no Methan-Gas entstanen, wéi eng Buerplattform an eng Hiel gefall ass. Fir de gëftege Gas, deen erauskoum, onschiedlech ze maachen, gouf en ugestach. Et gouf ugeholl, datt de Gas no e puer Deeg all verbrannt wier. Ma duerch ëmmer neie Gas, deen nokënnt, steet de Krater zënterhier bis haut a Flamen, a krut dowéinst vun de Leit vun do den Numm *Paart vun der Häll*.

De President vun Turkmenistan Gurbanguly Berdimuhamedow huet am Abrëll 2010 d'Lach besicht an den Uerder ginn, et misst zougemaach oder soss eppes ënnerholl ginn, fir datt d'Erdgasfelder an der Géigend net ze leiden hätten

## Um Spaweck

* Biller vum John Bradley
* ''Au bord du cratère de Darvaza''